માધુરીઃ ઘણી રીતે. એક તો સ્વતંત્રતા ખોઈ બેસો. બીજું ગમે તે વ્યક્તિ તમારા વિષે ગમે તે લખીને છટકી જઈ શકે. ત્રીજું સતત તમારા પર નજરો તોળાયેલી રહે. કામમાં ઓતપ્રોત રહો એટલે પારિવારિક જીવન અસ્તવ્યસ્ત થઈ જ જાય. સ્વજનો સાથેના સંપર્કો તૂટવા માંડે. ધીમે ધીમે તમારી આસપાસ અદ્રશ્ય ચક્ર તૈયાર થઈ જાય. વાસ્તવિક્તા અને લોકોનો સીધો સંપર્ક તૂટી જાય. ભ્રામક દુનિયામાં જીવવા માંડો. આ બધું પારખીને સમયસર મુક્ત થઈ જવું સારું. તમારા કાર્ય ઉપરાંત બીજી જિંદગી ધબકતી હોય છે. જો તમે ચોકસાઈ ન જાળવો તો એ છટકી જાય. મારા સદ્દભાગ્યે મારો પરિવાર મારી સફળતાથી અંજાઈ જતો નથી. તેઓ મને સ્ટાર ગણતા જ નથી. ડગલે ને પગલે આ ભયસ્થાનોથી વાકેફ રહું છું. મારા શિડ્યૂલ એવી રીતે ગોઠવું છું કે એક મહિનો રજા ગાળી શકું. નવા લોકોને મળું છું. તેથઈ અભિનેત્રી તરીકે મારો વિકાસ થઈ શકે.